Държавен вестник, бр. 47, 2011 г., стр. 31

БРОЙ  47	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ОТБРАНАТА
ПРАВИЛНИК
за устройството и дейността на Комендант­
ство – МО
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат устрой­
ството и дейността на Комендантство – МО, 
както и взаимодействието му с административ­
ните звена на Министерството на отбраната, 
структурите на пряко подчинение на минис­
търа на отбраната, Българската армия, други 
държавни органи, ведомства и организации.
Чл. 2. (1) Комендантство – МО, е юридиче­
ско лице по чл. 60 от Закона за администраци­
ята към министъра на отбраната със седалище 
София, ул. Дякон Игнатий 3.
(2) Комендантство – МО, е второстепенен 
разпоредител с бюджетни кредити към минис­
търа на отбраната. 
Чл. 3. Дейността на Комендантство – МО, 
се осъществява в съответствие със Закона за 
отбраната и въоръжените сили на Републи­
ка България и Правилника за прилагане на 
Закона за отбраната и въоръжените сили на 
Република България, Закона за държавния 
служител, Кодекса на труда, Закона за държав­
ната собственост, Закона за защита на личните 
данни, Закона за защита на класифицираната 
информация, Закона за обществените поръчки, 
Закона за счетоводството, подзаконовите актове 
по прилагането им, както и с подзаконовите 
и административните актове на министъра 
на отбраната.
Г л а в а  в т о р а
ОСНОВНИ ФУНКЦИИ И ЗАДАЧИ НА КО­
МЕНДАНТСТВО – МО
Чл. 4. (1) Комендантство – МО, изпълнява 
функциите, определени в чл. 4, ал. 2 от По­
становление № 54 на Министерския съвет от 
2010 г. за приемане на Устройствен правилник 
на Министерството на отбраната и за опре­
деляне на структури на пряко подчинение на 
министъра на отбраната и свързаните с това 
дейности по осигуряване и поддръжка на до­
брото функциониране на интегрирания модел 
в Министерството на отбраната.
(2) Комендантство – МО, изпълнява и други 
задачи, възложени му с актове на министъра 
на отбраната.
Г л а в а  т р е т а
СТРУКТУРА И УПРАВЛЕНИЕ НА КОМЕН­
ДАНТСТВО – МО
Чл. 5. (1) Комендантство – МО, е органи­
зирано в ръководство, пет отдела и Технически 
център по сигурността на информацията във 
въоръжените сили.
(2) Ръководството на Комендантство – МО, 
се състои от директор, заместник-директор, 
главен юрисконсулт и финансов контрольор.
(3) Общата численост на служителите в 
Комендантство – МО, е 172 щатни бройки.
Чл. 6. Непосредственото ръководство на 
отделите и на Техническия център по сигурност­
та на информацията във въоръжените сили се 
осъществява от техните началници, които носят 
отговорност за точното и срочното изпълнение 
на конкретните задачи при осъществяване на 
техните функции и дейности.
Чл. 7. (1) Комендантство – МО, се ръководи 
и представлява от директор.
(2) Директорът на Комендантство – МО, е 
военнослужещ и се назначава от министъра 
на отбраната. 
(3) Директорът на Комендантство – МО, 
е непосредствено подчинен на министъра на 
отбраната и е пряк ръководител на целия личен 
състав на Комендантство – МО.
Чл. 8. (1) Директорът на Комендант­
ство – МО:
1. организира, ръководи, контролира и от­
говаря за дейността на Комендантство – МО; 
2. ръководи и контролира изготвянето на 
програми за развитие и текущите планове 
на Комендантство – МО, и отчита тяхното 
изпълнение; 
3. подпомага изготвянето на актове на ми­
нистъра на отбраната, постоянния секретар на 
отбраната и началника на отбраната, касаещи 
дейността на Комендантство – МО; 
4. организира точното изпълнение на ак­
товете на министъра на отбраната и взаи­
модействието с административните звена на 
Министерството на отбраната, структурите на 
пряко подчинение на министъра на отбраната 
и Българската армия;
5. представлява Комендантство – МО, пред 
физически и юридически лица, организации и 
учреждения в страната и в чужбина; 
6. ръководи изготвянето и представя на ми­
нистъра на отбраната за утвърждаване проект на 
бюджетна сметка и проект на годишна програма 
за капиталови разходи на Комендантство – МО;
7. ръководи създаването на организация на 
счетоводството за задължително прилагане на 
двустранното счетоводно записване съгласно 
изискванията на Закона за счетоводството и сче­
товодната политика на Комендантство – МО;